Държавен вестник, бр. 86, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  86
(2) Дренажната система се проектира с оглед 
обема на обработка и не допуска смесване на 
противообледенителна течност с обикновените 
повърхностни води.
Раздел III
Отдалечена зона за противообледенителна 
обработка на самолети (ЗПОС)
Чл. 111. (1) Отдалечената ЗПОС се разпо­
лага извън повърхността на ограничаване на 
препятствията и така, че да не пречи на радио­
навигационните системи. Зоната се разполага 
така, че да бъде напълно видима от летищната 
контролна кула.
(2) Отдалечена ЗПОС да се разполага така, 
че да се осигурява бърз поток на движението с 
възможност за заобикаляне, без да са необхо­
дими специални маневри за влизане и излизане 
от площадката.
(3) Ефектът, причинен от ударната струя на 
двигателите, е необходимо да се взима предвид 
за движещи се самолети, самолети, които в 
момента се обработват с антиобледенителна 
течност или рулиращи отзад, за предотвратя­
ване на унищожаване на антиобледенителната 
защита на вече обработен самолет.
Раздел IV
Големина и брой на ЗПОС
Чл. 112. (1) Площадката за противообле­
денителна обработка на самолетите включва:
1. вътрешна зона за спиране на подлежащия 
за обработка самолет;
2. външна зона за придвижване на две или 
повече подвижни средства за противообледе­
нителна обработка.
(2) Размерът на площадката за противообле­
денителна обработка съответства на размера 
на местостоянката, необходима за най-големия 
обслужван самолет за категорията на летището, 
като от всяка страна на самолета е необходимо 
да има минимум 3,8 m свободно пространство, 
покрито с изкуствена настилка, за придвижване 
на моторни средства за противообледенителна 
обработка.
(3) Когато се използват няколко площадки 
за противообледенителна обработка, за всяка 
от тях се предвижда отделна работна площ за 
моторни средства за противообледенителна 
обработка, като работните площи на съседни 
площадки не могат да се припокриват.
(4) Необходимото количество площадки за 
противообледенителна обработка се определя 
с отчитане на метеорологичните условия, типа 
на обработваните ВС, метода за прилагане на 
противообледенителна течност, типа и произ­
водителността на наличните подвижни средства 
за противоообледенителна обработка.
Раздел V
Наклони на ЗПОС
Чл. 113. Площадката за противообледени­
телна обработка се изгражда с необходимите 
повърхностни наклони за осигуряване на добро 
дрениране и събиране на цялата отработена 
противообледенителна течност, като напречният 
наклон е не по-голям от 1 на сто.
Раздел VI
Отстояния от ЗПОС
Чл. 114. (1) Площадката за противообледе­
нителна обработка се осигурява да издържа 
на натоварванията, възникващи при движение 
и престой на ВС, за които е предназначена.
(2) На площадката за противообледенителна 
обработка (фиг. 3) се осигуряват минималните 
безопасни разстояния за местостоянката за 
ВС, а когато конфигурацията на площадката 
позволява възможност за заобикаляне при рули­
ране, се осигуряват минималните разделителни 
разстояния, посочени в колона 12 на табл. 5.
(3) Ако зоната за противообледенителна 
обработка е свързана с редовно използвана 
ПР, се осигурява минималното разделително 
разстояние на ПР, посочено в колона 11 на 
таблица 4.
Фиг. 3. Минимално разделително разстояние в 
зоната за противообледенителна обработка
Д Я Л  Т Р Е Т И
ОГРАНИЧАВАНЕ И ОТСТРАНЯВАНЕ НА 
ПРЕПЯТСТВИЯ
Г л а в а  с е д е м н а д е с е т а
ПОВЪРХНОСТИ ЗА ОГРАНИЧАВАНЕ НА 
ПРЕПЯТСТВИЯТА
Раздел I
Общи положения
Чл. 115. (1) Около летище се определя въз­
душно пространство, което да остане свободно 
от препятствия, за да се осигурят сигурни и 
безопасни операции на ВС.
(2) Целта на определянето на въздушното 
пространство по ал. 1 е да се предотврати 
ситуацията летището да стане неизползваемо 
вследствие от нарастването на височината на 
препятствията в околностите му. 
(3) Определянето на въздушното простран­
ство по ал. 1 се постига посредством установя­
ването на серии от повърхности за огранича­
ване на препятствията, дефиниращи граници, 
до които обектите могат да се изграждат във 
въздушното пространство.
(4) Повърхностите за ограничаване на пре­
пятствията (фиг. 4, 5 и 6) са:
1. външна хоризонтална повърхност;
2. конична повърхност;
3. вътрешна хоризонтална повърхност;
4. повърхност на подхода за кацане;
5. вътрешна повърхност на подхода за кацане;